**Doar femeia**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Doar femeia mai rezistă

doar femeia ne arată

dacă-i veselă ori tristă

viața asta blestemată

Doar femeia ne arată

vremuri încotro se duc

doar femeia-i minunată

restul lumii-i balamuc

Vremuri încotro se duc

dacă-i veselă ori tristă

ține lumea sub papuc

doar femeia mai rezistă

Doar femeia ne arată

dacă-i lacrima curată

Costel Zăgan, CEZEISME II